इस भौतिक संसार में व्यक्ति सूरत संभलाने के साथ ही जोड़ना शुरू कर देता है, उसका भौतिक चीजों के साथ इतना प्रेम होता है कि उनके संग्रह में वह पागल सा हो जाता है, जितनी अधिक चीजों को वह जोड़ा चला जाता हे, उसकी जोड़ने की प्रवृति उतनी ही अधिक बढ़ती जाती है। फिर चाहे वे रुपए हों, कपड़े हो, घर की वस्तुएं हों या शौक और खाने की चीजें हों। लेकिन यह विडम्बना ही कही जाएगी कि वह कुछ ही मिनटों में आपसी विश्वास को, गहरे-पुराने सम्बन्धों को, अपने प्रिय जनों के दिलों को और समाज देश और खुद के वादों को तोड़ रहा है, मरोड़ रहा है और स्वार्थ में पागल हो छोड़ भी रहा है।